बेटे की शादी भी की; पहले के सांसदों ने पूरा फंड निजी कामों में खर्च किया
telangana BJP MP admits to using MPLAD funds for building house, son's marriage, BJP MP बोले- फंड से मैंने घर बनाया, बेटे की शादी भी की, पहले के सांसदों ने पूरा फंड निजी कामों में खर्च किया
तेलंगाना के BJP सांसद सोयम बापू राव ने स्वीकार किया है कि उन्होंने सांसद निधि का इस्तेमाल निजी कामों में किया है। सोयम बापू ने कहा- फंड में 2.5 करोड़ रुपए आए, जिसमें से कुछ रकम क्षेत्र के पार्षदों को दी।
मेरे पास निर्वाचन क्षेत्र में घर नहीं था, इसलिए मैंने फंड से अपना घर बनाया। इसी पैसे से मैंने अपने बेटे की शादी भी की।
BJP सांसद ने कहा कि पहले कई सांसदों ने पूरा फंड अपने निजी कामों में खर्च किया, लेकिन आज पार्टी के कुछ नेता मेरी आलोचना कर रहे हैं। शायद उन्हें पता नहीं है कि मुझसे पहले अन्य लोगों ने इस फंड का किस तरह इस्तेमाल किया।
एक कार्यक्रम में भाजपा कार्यकर्ताओं को संबोधित करते हुए उन्होंने ये बातें कहीं। इसका VIDEO वायरल हो रहा है। हालांकि, यह पता नहीं चला है कि यह कार्यक्रम कब और कहां हुआ था।
सांसद निधि क्या है
यह साल 1993 में शुरू हुई योजना है, जिसमें सांसदों को अपने निर्वाचन क्षेत्रों के विकास के लिए फंड दिया जाता है। शुरुआत में सांसद को 5 लाख रुपए दिए जाते थे।
1994-94 में सांसद निधि योजना में खर्च की सीमा एक करोड़ रुपए की गई थी। वहीं, 1989-99 में इसे बढ़ाकर 2 करोड़ और 2011-12 में पांच करोड़ रुपए सालाना कर दिया गया।